Man sterf na botsing teen swaarvoertuigEen man is dood en ŉ ander ernstig beseer nadat die voertuig waarin hulle gery het Maandag teen ŉ swaarvoertuig in die Vrystaat gebots het. Vanessa Jackson, ŉ woordvoerder van ER24, het gesê die ongeluk het op Haldonweg naby Bloemfontein gebeur. Daar word ook na die pad verwys as die Kimberley-pad, wat net na die N1-wisselaar is. “ŉ Enkel-kajuit Isuzu-bakkie het teen die agterkant van die swaarvoertuig vasgery,” het Jackson gesê. “Die bakkie so voorkant was heeltemal teen die trok verfrommel en die bestuurder en passasier was in die wrak vasgekeer. Die bestuurder, in sy 40s, het die botsing oorleef, maar die passasier, in sy 60s, is ongelukkig met die trefslag dood. Die bestuurder is op die toneel gestabiliseer terwyl die brandweer hom uit die wrak gesny het.” Die bestuurder is met ŉ ambulans na die Pelonomi-hospitaal geneem vir behandeling waar hy tans in ŉ kritieke toestand is. Die bestuurder van die swaarvoertuig is ongedeerd. Die oorsaak van die ongeluk is nog nie bekend nie en word deur die polisie ondersoek.